'Melòmans', el grup d’èxit a capela actuarà dins de la programació d’Estiu a la Fresca
03 d’agost 2021

![Imagen sin texto alternativo.](/media/zmjpymtt/99-c_melomans.jpg)  
  

La Delegació de Festes i Cultura Popular ha organitzat per al dijous, 5 d'agost, l'espectacle de _Melòmans_ dins de la programació d’Estiu a la Fresca al Port de Sagunt. Tindrà lloc als jardins del Casino AHM a les 22.30 hores.

  

Les entrades són gratuïtes i es poden aconseguir en servientradas fins a les 14.30 hores del dia de l'actuació. Així mateix, les entrades que queden disponibles, es podran adquirir en taquilla 30 minuts abans de la funció. 

  

_Melòmans_ és un grup vocal i teatral creat en 2010 per quatre joves artistes valencians: Edu Escartí, Gonzalo Manglano, Javi Reig i Pau Ferrer. Sense més instruments que les seues pròpies veus i amb l'humor com a segell distintiu, _Melòmans_ s'ha convertit en un referent de la música a capela a Espanya. En esta ocasió, interpretarà el seu espectacle _4 voces_. 

  

El seu repertori recull tot tipus d'estils, des de clàssics del pop i del rock internacional, com Elvis, The Beatles, Queen..., fins a grans èxits actuals de Lady Gaga, Shakira..., passant per artistes com Les Luthiers, Serrat o Tequila i altres gèneres com bolers, havaneres, bossa, barbershop, doo-wop o bandes sonores de pel·lícules. Tot l'espectacle, exclusivament a quatre veus. 

Es prendran per part de l'organització totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara, gel hidroalcohòlic en l'entrada, no fumar, vapear, menjar o beure (a excepció d'aigua), estar asseguts en els seus seients i mantindre la distància de seguretat entre no convivents.

  

  

*   [](http://www.facebook.com/sharer.php?u=https://aytosagunto.es/va/actualitat/melomans-el-grup-d-exit-a-capela-actuara-dins-de-la-programacio-d-estiu-a-la-fresca/ "Facebook")
*   [](http://twitter.com/share?url=https://aytosagunto.es/va/actualitat/melomans-el-grup-d-exit-a-capela-actuara-dins-de-la-programacio-d-estiu-a-la-fresca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/melomans-el-grup-d-exit-a-capela-actuara-dins-de-la-programacio-d-estiu-a-la-fresca/ "Linked In")
*   [](mailto:?body=https://aytosagunto.es/va/actualitat/melomans-el-grup-d-exit-a-capela-actuara-dins-de-la-programacio-d-estiu-a-la-fresca/)